section_heading: Životopis
paragraph_text: Djelovao je kao atletski trener od osnutka atletskog kluba u Bjelovaru, koji se u početku zvao AK Partizan, a kasnije AK Bjelovar. Postigao je vrlo zapažane rezultate kao atletski trener. Vodio je državnu atletsku reprezentaciju na tri europska prvenstva. Desetak puta vodio je reprezentaciju na nastupima u inozemstvu. Bio je predsjednikom atletskih trenera Hrvatske, članom komisije za natjecanje i delegat na prvenstvima države. Bio je i član Izvršnog odbora, Stručne komisije i predsjednik Natjecateljske komisije te predsjednik Hrvatske atletske lige-sjever. Uz sve to, bio je i poznati i cijenjeni atletski sudac na velikim atletskim natjecanjima.<ref>Zvono.eu – Milan Starčić: »Odlazak atletičara Zvonimira Ivekovića (1935.-2023.)«. Objavljeno 4. siječnja 2023. Preuzeto 12. siječnja 2023.